hu hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu fi hu hu hu hu hu pl hu hu hu es hu es hu hu pl hu de hu en hu hu es id es fi hu hu hu hu hu hu hu en hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Ecuador: vulkánok és alpakkák földje
Cím: 1037 Budapest, Bécsi út 81.
Fedezd fel a perui rejtélyeket: Machu Picchu, Nazca vonalak...
Kanada nemzeti parkjai is festői tájakkal várnak
Sokszínű Afrika: a szavannák világa
Fedezd fel az USA nemzeti parkjait!
Andalúzia: fehér falvak, napsütés és isteni finomságok
Utazz a pingvinek hazájába és ismerd meg a Déli-sarkot!
Kalandozz a gleccserek, tavak és hegyek földjén Új-Zélandon!
New York: a város, ami sose alszik
Sokszínű Afrika: ókori és modern kultúrák
Fedezd fel a kenguruk és koalák földjét!
Ciprus: nem csak tengerpart...
Sokszínű Afrika: namíb sivatag
A világ egyik legismertebb vízesése Brazília és Argentína határán
Az utolsó földi paradicsom: Galapagosz
Fedezd fel az olasz csizma sarkát!
Ismeretlen szigetek, csodálatos tengerpartok
A vad szépség szigete, Korzika
A maja kultúra nyomában
Srí Lanka az Indiai-óceán gyöngyszeme
Dél-Amerika > Ecuador: vulkánok és alpakkák földje
Ecuador sajnos kevéssé ismert, pedig az országhoz tartoznak a különleges állatvilágukról ismert Galapagos-szigetek, a fővárosban akár át is lépheted az Egyenlítőt és a világ legmagasabb vulkánjai is itt állnak.
1. nap    Érkezés Quitoba.
Városnézés Quitoban: óváros, Függetlenség tere (Elnöki palota, Katedrális, El Sagrario templom), La Compania templom (a barokk templom oltáráról és oszlopairól híres). Szent Ferenc monostor (a legrégebbi ecuadori templom), majd a kilátás megtekintése az El Panecillo dombról (innen szinte az egész város látszik.)
Ebéd után utazás a kb. 30 percnyire levő Egyenlítő emlékműhöz, a “Világ közepéhez”. Lifttel fel lehet menni a tetejére és a néprajzi kiállítást is érdemes megnézni.
Utazás északi irányba. Először Calderon városába, ahol a helyi híres kelttészta figurákat készítik és dekorálják (masapan). Utána Cayambe városában a Biscochos keksz-specialitást lehet megkóstolni, majd folytatjátok az utat Imbaburába a tavak megyéjébe. Mielőtt Otavaloba érkeztek egy helyen megálltok, ahonnan csodás kilátás nyílik a San Pablo-tóra és az Imbabura vulkánra. Otavalo hatalmas és színes kézműves piacáról ismert. Bár sok turista jár ide, a helyiek nagy része is itt vásárol és alkudozik: szőnyegek, sálak, szatyrok, kesztyűk és egyéb tárgyak színes kavalkádja vár. Ebéd egy helyi haciendában, majd visszautazás Quitoba. Az út során még megállhattok Cotacachi városában, ahol kézi készítésű bőr tárgyakat készítenek, valamint Cuicochánál. Utóbbi egy erodálódott vulkáni kráter, amiben jelenleg egy mély tó látható.
4. nap    Quito környéke
A főváros környékén több kirándulást ajánlanánk érdeklődésedtől függően:
- indulás az amazonasi dzsungel irányába vezető úton, majd kb. másfél óra múlva érkezés Papallactába, ahol gyönyörű természeti környezetben fürödhetsz a hőforrásokban. Természetesen a környéken kirándulni is lehet, a fürdőközpontban pedig egy spa vár különböző masszázsokkal és szolgáltatásokkal.
- Ha a természetet szereted, akkor Mindoba kirándulj, ahol egy igazi különlegesség, köderdő vár. A köderdőben különböző nehézségi szintű túraútvonalak közt választhatsz, de szinte mindegyik mentén vízeséseket, egzotikus fa- és orchidafajtákat láthatsz. A túra közben gyönyörű pillangókkal és 400-féle színpompás madárfajjal is találkozhatsz.
5. nap    Quito – Cotopaxi – Banos
Egész napos kirándulás a Cotopaxi vulkánhoz. Az  ecuadori „magashegységben”, a Vulkánok útján indulsz az útra. Az elnevezést onnan kapta az út, hogy két oldalán összesen 10 jelentős, hósipkás vulkán látható. A Cotopaxi nemzeti parkban csodálatos élményben lesz részed: érkezéskor még napsütésben a füves síkságon vezet az út, majd nem sokkal később 4000 méteres magasságban már jellemzően hűvös szél és havas táj fogad. Időjárástól függően még pár száz métert gyalogosan megtehetsz, a tetejére azonban csak túravezetővel lehet menni, lévén, hogy a nyugalmasnak tűnő hegy valójában a Föld legmagasabb aktív vulkánja. Délután továbbutazás Banos (vagy Riobamba) városába. (még mindig a vulkánok útján.)
6. nap    Banos környéke
Banos egy kisváros a Tungurahua vulkán oldalában. Az erre a napra tervezett kiránduláshoz tudni kell, hogy a Tungurahua eléggé aktív: gyakran vannak a környéken földrengések és időnként füstöl a vulkán. Ezért ne lepődj meg, hogy mielőtt elfoglalod a szobádat a recepción ismertetik mi a teendőd kitörés, földrengés, stb. esetén. A környék szépsége miatt azonban feltétlenül érdemes ellátogatni ide: a vulkán oldalában kanyargó úton egyszer csak látni fogod a 2006-os kitörés nyomait, mely egy széles sávban teljesen eltüntette a növényzetet és nagyon finom vulkáni hamuval borította be a hegyoldalt. A városka másik oldalán kb. egy órányira már egy trópusi erdőben találod magad, ahol gyönyörű vízesések várnak, remek kirándulási és sportolási lehetőségekkel.
7. nap    Banos – Riobamba – Cuenca
Reggel utazás Riobambába, ahonnan egy különleges kisvonattal „keresztülszáguldunk” az „Ördög orrán”. Az Andok közepén vezető vasútvonal egyes részei a vidámparki hullámvasútra hasonlítanak, de a táj szépsége miatt feltétlenül megéri végigmenni az úton. A vonaton a környékbeli kézművesek árulják a panama-kalapokat. A vonatozás után Ingapircába vezet az utunk, ahol Ecuador legnagyobb inka régészeti emléke van. Az inka romok megtekintése után továbbutazás Cuencába.
Cuenca felfedezése. A legfontosabb látnivalók a Calderon park, a régi és az új katedrális, a Világörökséghez tartozó óváros, a virágos park, a városi múzeum, Tomebamba romjai, a Timebamba-folyó és Turi, ahonnan festői panoráma nyílik a városra.
A környéken a Cajas nemzeti parkba is érdemes ellátogatni, ahol 200 lagúna és egy különleges ökoszisztéma látható.
9. nap    Cuenca – Guayaquil
Menetrendtől függően utazás Guayaquilbe. Az óceánparti városban először a színes Las Penas negyedben sétálhattok, majd a Rotondánál a kilátásban gyönyörködhettek. Utána Centenario Park és az Okt. 9. sugárút mentén a fontosabb épületek és emlékművek következhetnek; majd séta a Bolivar botanikus kertben a szabadon élő iguánák közt vagy megtekinthető a Nahim Isaias múzeum régészeti kiállítása.
10. nap    Guayaquil – Budapest
Hosszabbítási lehetőség az őserdőben vagy a Galapagos-szigeteken.
Felügyelő külképviselet: Buenos Aires
Cím:  Pablo Arturo Suárez E6-25 y Av. Eloy Alfaro (Esq.) - Edificio Terra – Piso 1. - Departamento 101.
Pénznem: USA dollár (USD) Kizárólag az amerikai dollár (USD) kivitelét ajánljuk készpénz formájában. Célszerű kis címleteket magunkkal vinni, melyek 2002. utáni kiadásúak.
Hivatalos nyelv: A hivatalos nyelv a spanyol, angolul csak nagyon kevesen beszélnek.
Útlevél, vízum: Magyar állampolgárok turista célból vízummentesen utazhatnak be az országba, maximum 90 napos tartózkodásra. A beutazás alapvető feltétele a távozás dátumától számított legalább fél évig érvényes útlevél.
Egészségügy: Kizárólag palackozott víz fogyasztását javasoljuk.
Időjárás: A Galápagos-szigeteken az Egyenlítő közelsége miatt egész évben egyenletesen magas a hőmérséklet. Két évszak van, a száraz és a csapadékos, ám ezeket még erőteljesen befolyásolják a domborzati viszonyok és az óceántól való távolság is. A tengerparton május és december között, az Andokban június és szeptember között a legkellemesebb az idő.
Napközben 20-25 °C-os csúcshőmérsékletek várhatóak, de éjszaka sem hűl le a levegő 16-18 °C alá. Csapadék bármikor előfordulhat, de jelentős esőzés nem valószínű.
Trópusi a klíma a csendes óceáni partvidéken (23-36 C, esős időszak: december-május)  és az amazóniai részen (23-26, esős időszak: januártól szeptemberig). Sierra és Andok: 13-18 C, esős időszak: november-április. Galapagos-szigetek: mérsékelt klíma, 22-32 C.
Ecuadorban és a Galápagos-szigeteken különféle elektromos csatlakozók vannak használatban, de egyik sem felel meg az európai szabványnak, ezért átalakító használata javasolt.
Ecuadorban szabálysértést, vagy bűncselekményt elkövető külföldi állampolgár jelentős pénzbüntetésre, azonnali kiutasításra, rosszabb esetben letartóztatásra és hosszú börtönbüntetésre számíthat. Különös gondossággal kell ügyelni arra, hogy személyes holmihoz, poggyászhoz idegen személy ne férhessen hozzá és célszerű erről tüzetes ellenőrzéssel is meggyőződni.